ciscoriordan/open-greek-corpus-annotations huggingface dataset:
antiphon-oratory.tetralogia-3 1.1
νενόμισται μὲν ὀρθῶς τὰς φονικὰς δίκας περὶ πλείστου τοὺς κρίνοντας ποιεῖσθαι διώκειν τε καὶ μαρτυρεῖν κατὰ τὸ δίκαιον , μήτε τοὺς ἐνόχους ἀφιέντας μήτε τοὺς καθαροὺς εἰς ἀγῶνα καθιστάντας .
Lemmas: νομίζω μέν ὀρθός ὁ φονικός δίκη περί πολύς ὁ κρίνω ποιέω διώκω τε καί μαρτυρέω κατά ὁ δίκαιος , μήτε ὁ ἔνοχος ἀφίημι μήτε ὁ καθαρός εἰς ἀγών καθίστημι .
antiphon-oratory.tetralogia-3 1.2
ὅτε γὰρ ὁ θεὸς βουλόμενος ποιῆσαι τὸ ἀνθρώπινον φῦλον τοὺς πρώτους γενομένους ἔφυσεν ἡμῶν , τροφέας τε καὶ σωτῆρας παρέδωκε τὴν γῆν καὶ τὴν θάλασσαν , ἵνα μὴ σπάνει τῶν ἀναγκαίων προαποθνῄσκοιμεν τῆς γηραιοῦ τελευτῆς . ὅστις οὖν , τούτων ὑπὸ τοῦ θεοῦ ἀξιωθέντος τοῦ βίου ἡμῶν , ἀνόμως τινὰ ἀποκτείνει , ἀσεβεῖ μὲν περὶ τοὺς θεούς , συγχεῖ δὲ τὰ νόμιμα τῶν ἀνθρώπων .
Lemmas: ὅτε γάρ ὁ θεός βούλομαι ποιέω ὁ ἀνθρώπινος φῦλον ὁ πρῶτος γίγνομαι ἐφύω ἐγώ , τροφεύς τε καί σωτήρ παραδίδωμι ὁ γῆ καί ὁ θάλασσα , ἵνα μή σπάνις ὁ ἀναγκαῖος προαποθνῄσκω ὁ γηραιός τελευτή . ὅστις οὖν , οὗτος ὑπό ὁ θεός ἀξιόω ὁ βίος ἐγώ , ἄνομος τις ἀποκτείνω , ἀσεβέω μέν περί ὁ θεός , συγχέω δέ ὁ νόμιμος ὁ ἄνθρωπος .
antiphon-oratory.tetralogia-3 1.3
ὅ τε γὰρ ἀποθανών , στερόμενος ὧν ὁ θεὸς ἔδωκεν αὐτῷ , εἰκότως θεοῦ τιμωρίαν ὑπολείπει τὴν τῶν ἀλιτηρίων δυσμένειαν , ἣν οἱ παρὰ τὸ δίκαιον κρίνοντες ἢ μαρτυροῦντες , συνασεβοῦντες τῷ ταῦτα δρῶντι , οὐ προσῆκον μίασμα εἰς τοὺς ἰδίους οἴκους εἰσάγονται ·
Lemmas: ὁ τε γάρ ἀποθνῄσκω , στέρομαι ὅς ὁ θεός δίδωμι αὐτός , ἔοικα θεός τιμωρία ὑπολείπω ὁ ὁ ἀλιτήριος δυσμένεια , ὅς ὁ παρά ὁ δίκαιος κρίνω ἤ μαρτυρέω , συνασεβέω ὁ οὗτος δράω , οὐ προσήκω μίασμα εἰς ὁ ἴδιος οἶκος εἰσάγω ·
antiphon-oratory.tetralogia-3 1.4
ἡμεῖς τε οἱ τιμωροὶ τῶν διεφθαρμένων , εἰ διʼ ἄλλην τινὰ ἔχθραν τοὺς ἀναιτίους διώκοιμεν , τῷ μὲν ἀποθανόντι οὐ τιμωροῦντες δεινοὺς ἀλιτηρίους ἕξομεν τοὺς τῶν ἀποθανόντων προστροπαίους , τοὺς δὲ καθαροὺς ἀδίκως ἀποκτείνοντες ἔνοχοι τοῦ φόνου τοῖς ἐπιτιμίοις ἐσμέν , ὑμᾶς δὲ ἄνομα δρᾶς πείθοντες καὶ τοῦ ὑμετέρου ἁμαρτήματος ὑπαίτιοι γιγνόμεθα .
Lemmas: ἐγώ τε ὁ τιμωρός ὁ διαφθείρω , εἰ διά ἄλλος τις ἔχθρα ὁ ἀναίτιος διώκω , ὁ μέν ἀποθνῄσκω οὐ τιμωρέω δεινός ἀλιτήριος ἔχω ὁ ὁ ἀποθνῄσκω προστρόπαιος , ὁ δέ καθαρός ἄδικος ἀποκτείνω ἔνοχος ὁ φόνος ὁ ἐπιτίμιον εἰμί , σύ δέ ἄνομος δράω πείθω καί ὁ ὑμέτερος ἁμάρτημα ὑπαίτιος γίγνομαι .
antiphon-oratory.tetralogia-3 1.5
ἐγὼ μὲν οὖν δεδιὼς ταῦτα , εἰς ὑμᾶς παράγων τὸν ἀσεβήσαντα καθαρὸς τῶν ἐγκλημάτων εἰμί · ὑμεῖς δὲ ἀξίως τῶν προειρημένων τῇ κρίσει προσέχοντες τὸν νοῦν , ἀξίαν δίκην τοῦ πάθους τῷ εἰργασμένῳ ἐπιθέντες , ἅπασαν τὴν πόλιν καθαρὰν τοῦ μιάσματος καταστήσετε .
Lemmas: ἐγώ μέν οὖν δείδω οὗτος , εἰς σύ παράγω ὁ ἀσεβέω καθαρός ὁ ἔγκλημα εἰμί · σύ δέ ἄξιος ὁ προλέγω ὁ κρίσις προσέχω ὁ νόος , ἄξιος δίκη ὁ πάθος ὁ ἐργάζομαι ἐπιτίθημι , ἅπας ὁ πόλις καθαρός ὁ μίασμα καθίστημι .
antiphon-oratory.tetralogia-3 1.6
εἰ μὲν γὰρ ἄκων ἀπέκτεινε τὸν ἄνδρα , ἄξιος ἂν ἦν συγγνώμης τυχεῖν τινός · ὕβρει δὲ καὶ ἀκολασίᾳ παροινῶν εἰς ἄνδρα πρεσβύτην , τύπτων τε καὶ πνίγων ἕως τῆς ψυχῆς ἀπεστέρησεν αὐτόν , ὡς μὲν ἀποκτείνας τοῦ φόνου τοῖς ἐπιτιμίοις ἔνοχός ἐστιν , ὡς δὲ συγχέων ἅπαντα τῶν γεραιοτέρων τὰ νόμιμα οὐδενὸς ἁμαρτεῖν , οἷς οἱ τοιοῦτοι κολάζονται , δίκαιός ἐστιν .
Lemmas: εἰ μέν γάρ ἄκων ἀποκτείνω ὁ ἀνήρ , ἄξιος ἄν εἰμί συγγνώμη τυγχάνω τις · ὕβρις δέ καί ἀκολασία παροινέω εἰς ἀνήρ πρεσβύτης , τύπτω τε καί πνίγω ἕως ὁ ψυχή ἀποστερέω αὐτός , ὡς μέν ἀποκτείνω ὁ φόνος ὁ ἐπιτίμιον ἔνοχος εἰμί , ὡς δέ συγχέω ἅπας ὁ γεραιός ὁ νόμιμος οὐδείς ἁμαρτάνω , ὅς ὁ τοιοῦτος κολάζω , δίκαιος εἰμί .
antiphon-oratory.tetralogia-3 1.7
ὁ μὲν τοίνυν νόμος ὀρθῶς ὑμῖν τιμωρεῖσθαι παραδίδωσιν αὐτόν · τῶν δὲ μαρτύρων ἀκηκόατε , οἳ παρῆσαν παροινοῦντι αὐτῷ . ὑμᾶς δὲ χρὴ τῇ τε ἀνομίᾳ τοῦ παθήματος ἀμύνοντας , τήν τε ὕβριν κολάζοντας ἀξίως τοῦ πάθους , τὴν βουλεύσασαν ψυχὴν ἀνταφελέσθαι αὐτόν .
Lemmas: ὁ μέν τοίνυν νόμος ὀρθός σύ τιμωρέω παραδίδωμι αὐτός · ὁ δέ μάρτυς ἀκούω , ὅς πάρειμι παροινέω αὐτός . σύ δέ χρή ὁ τε ἀνομία ὁ πάθημα ἀμύνω , ὁ τε ὕβρις κολάζω ἄξιος ὁ πάθος , ὁ βουλεύω ψυχή ἀνταφαιρέω αὐτός .
antiphon-oratory.tetralogia-3 2.1
ὅτι μὲν βραχεῖς τοὺς λόγους ἐποιήσαντο , οὐ θαυμάζω αὐτῶν · οὐ γὰρ ὡς μὴ πάθωσιν ὁ κίνδυνος αὐτοῖς ἐστιν , ἀλλʼ ὡς ἐμὲ μὴ δικαίως διʼ ἔχθραν διαφθείρωσιν . ὅτι δʼ ἐξισοῦν τοῖς μεγίστοις ἐγκλήμασιν ἤθελον τὸ πρᾶγμα , οὗ ὁ ἀποθανὼν αὑτῷ αἴτιος καὶ μᾶλλον ἢ ἐγὼ ἐγένετο , εἰκότως ἂν ἀγανακτεῖν μοι δοκῶ . ἄρχων γὰρ χειρῶν ἀδίκων , καὶ παροινῶν εἰς ἄνδρα πολὺ αὑτοῦ σωφρονέστερον , οὐχ αὑτῷ μόνον τῆς συμφορᾶς , ἀλλὰ καὶ ἐμοὶ αἴτιος τοῦ ἐγκλήματος γέγονεν .
Lemmas: ὅτι μέν βραχύς ὁ λόγος ποιέω , οὐ θαυμάζω αὐτός · οὐ γάρ ὡς μή πάσχω ὁ κίνδυνος αὐτός εἰμί , ἀλλά ὡς ἐγώ μή δίκαιος διά ἔχθρα διαφθείρω . ὅτι δέ ἐξισόω ὁ μέγας ἔγκλημα ἐθέλω ὁ πρᾶγμα , ὅς ὁ ἀποθνῄσκω ἑαυτοῦ αἴτιος καί μάλα ἤ ἐγώ γίγνομαι , ἔοικα ἄν ἀγανακτέω ἐγώ δοκέω . ἄρχων γάρ χείρ ἄδικος , καί παροινέω εἰς ἀνήρ πολύς ἑαυτοῦ σώφρων , οὐ ἑαυτοῦ μόνος ὁ συμφορά , ἀλλά καί ἐγώ αἴτιος ὁ ἔγκλημα γίγνομαι .
antiphon-oratory.tetralogia-3 2.2
οἶμαι μὲν οὖν ἔγωγε οὔτε δίκαια τούτους οὔθʼ ὅσια δρᾶν ἐγκαλοῦντας ἐμοί . τὸν γὰρ ἄρξαντα τῆς πληγῆς , εἰ μὲν σιδήρῳ ἢ λίθῳ ἢ ξύλῳ ἠμυνάμην αὐτόν , ἠδίκουν μὲν οὐδʼ οὕτως—οὐ γὰρ ταὐτὰ ἀλλὰ μείζονα καὶ πλείονα δίκαιοι οἱ ἄρχοντες ἀντιπάσχειν εἰσίν·—ταῖς δὲ χερσὶ τυπτόμενος ὑπʼ αὐτοῦ , ταῖς χερσὶν ἅπερ ἔπασχον ἀντιδρῶν , πότερα ἠδίκουν ;
Lemmas: οἴομαι μέν οὖν ἐγώ οὔτε δίκαιος οὗτος οὔτε ὅσιος δράω ἐγκαλέω ἐγώ . ὁ γάρ ἄρχω ὁ πληγή , εἰ μέν σίδηρος ἤ λίθος ἤ ξύλον ἀμύνω αὐτός , ἀδικέω μέν οὐδέ οὐτάω γάρ αὐτός ἀλλά μέγας καί πολύς δίκαιος ὁ ἄρχων ἀντιπάσχω εἰσίν·—ταῖς δέ χείρ τύπτω ὑπό αὐτός , ὁ χείρ ὅς πάσχω ἀντιδράω , πότερος ἀδικέω ;
antiphon-oratory.tetralogia-3 2.3
εἶεν · ἐρεῖ δέ , “ ἀλλʼ ὁ νόμος εἴργων μήτε δικαίως μήτε ἀδίκως ἀποκτείνειν ἔνοχον τοῦ φόνου τοῖς ἐπιτιμίοις ἀποφαίνει σε ὄντα · ὁ γὰρ ἀνὴρ τέθνηκεν . ” ἐγὼ δὲ δεύτερον καὶ τρίτον οὐκ ἀποκτεῖναί φημι . εἰ μὲν γὰρ ὑπὸ τῶν πληγῶν ὁ ἀνὴρ παραχρῆμα ἀπέθανεν , ὑπʼ ἐμοῦ μὲν δικαίως δʼ ἂν ἐτεθνήκει—οὐ γὰρ ταὐτὰ ἀλλὰ μείζονα καὶ πλείονα οἱ ἄρξαντες δίκαιοι ἀντιπάσχειν εἰσί · —
Lemmas: εἶεν · λέγω δέ , “ ἀλλά ὁ νόμος ἔργω μήτε δίκαιος μήτε ἄδικος ἀποκτείνω ἔνοχος ὁ φόνος ὁ ἐπιτίμιον ἀποφαίνω σύ εἰμί · ὁ γάρ ἀνήρ θνῄσκω . ” ἐγώ δέ δεύτερος καί τρίτος οὐ ἀποκτείνω φημί . εἰ μέν γάρ ὑπό ὁ πληγή ὁ ἀνήρ παραχρῆμα ἀποθνῄσκω , ὑπό ἐγώ μέν δίκαιος δέ ἄν εὐθενέω γάρ αὐτός ἀλλά μέγας καί πολύς ὁ ἄρχω δίκαιος ἀντιπάσχω εἰμί · —
antiphon-oratory.tetralogia-3 2.4
νῦν δὲ πολλαῖς ἡμέραις ὕστερον μοχθηρῷ ἰατρῷ ἐπιτρεφθεὶς διὰ τὴν τοῦ ἰατροῦ μοχθηρίαν καὶ οὐ διὰ τὰς πληγὰς ἀπέθανε . προλεγόντων γὰρ αὐτῷ τῶν ἄλλων ἰατρῶν , εἰ ταύτην τὴν θεραπείαν θεραπεύσοιτο , ὅτι ἰάσιμος ὢν διαφθαρήσοιτο , διʼ ὑμᾶς τοὺς συμβούλους διαφθαρεὶς ἐμοὶ ἀνόσιον ἔγκλημα προσέβαλεν .
Lemmas: νῦν δέ πολύς ἡμέρα ὕστερον μοχθηρός ἰατρός ἐπιτρέπω διά ὁ ὁ ἰατρός μοχθηρία καί οὐ διά ὁ πληγή ἀποθνῄσκω . προλέγω γάρ αὐτός ὁ ἄλλος ἰατρός , εἰ οὗτος ὁ θεραπεία θεραπεύω , ὅτι ἰάσιμος εἰμί διαφθείρω , διά σύ ὁ σύμβουλος διαφθείρω ἐγώ ἀνόσιος ἔγκλημα προσβάλλω .
antiphon-oratory.tetralogia-3 2.5
ἀπολύει δέ με καὶ ὁ νόμος καθʼ ὃν διώκομαι . τὸν γὰρ ἐπιβουλεύσαντα κελεύει φονέα εἶναι . ἐγὼ μὲν οὖν πῶς ἂν ἐπιβουλεύσαιμι αὐτῷ ὅ τι μὴ καὶ ἐπεβουλεύθην ὑπʼ αὐτοῦ ; τοῖς γὰρ αὐτοῖς ἀμυνόμενος αὐτὸν καὶ τὰ αὐτὰ δρῶν ἅπερ ἔπασχον , σαφὲς ὃτι τὰ αὐτὰ ἐπεβούλευσα καὶ ἐπεβουλεύθην .
Lemmas: ἀπολύω δέ ἐγώ καί ὁ νόμος κατά ὅς διώκω . ὁ γάρ ἐπιβουλεύω κελεύω φονεύς εἰμί . ἐγώ μέν οὖν πῶς ἄν ἐπιβουλεύω αὐτός ὅς τις μή καί ἐπιβουλεύω ὑπό αὐτός ; ὁ γάρ αὐτός ἀμύνω αὐτός καί ὁ αὐτός δράω ὅς πάσχω , σαφής ὅτι ὁ αὐτός ἐπιβουλεύω καί ἐπιβουλεύω .
antiphon-oratory.tetralogia-3 2.6
εἰ δέ τις ἐκ τῶν πληγῶν τὸν θάνατον οἰόμενος γενέσθαι φονέα με αὐτοῦ ἡγεῖται εἶναι , ἀντιλογισάσθω ὅτι διὰ τὸν ἄρξαντα αἱ πληγαὶ γενόμεναι τοῦτον αἴτιον τοῦ θανάτου καὶ οὐκ ἐμὲ ἀποφαίνουσιν ὄντα · οὐ γὰρ ἂν ἠμυνάμην μὴ τυπτόμενος ὑπʼ αὐτοῦ . ἀπολυόμενος δὲ ὑπό τε τοῦ νόμου ὑπό τε τοῦ ἄρξαντος τῆς πληγῆς , ἐγὼ μὲν οὐδενὶ τρόπῳ φονεὺς αὐτοῦ εἰμι , ὁ δὲ ἀποθανών , εἰ μὲν ἀτυχίᾳ τέθνηκεν , τῇ ἑαυτοῦ ἀτυχία κέχρηται—ἠτύχησε γὰρ ἄρξας τῆς πληγῆς—εἰ δʼ ἀβουλία τινί , τῇ ἑαυτοῦ ἀβουλίᾳ διέφθαρται · οὐ γὰρ εὖ φρονῶν ἔτυπτέ με .
Lemmas: εἰ δέ τις ἐκ ὁ πληγή ὁ θάνατος οἴομαι γίγνομαι φονεύς ἐγώ αὐτός ἡγέομαι εἰμί , ἀντιλογίζομαι ὅτι διά ὁ ἄρχω ὁ πληγή γίγνομαι οὗτος αἴτιος ὁ θάνατος καί οὐ ἐγώ ἀποφαίνω εἰμί · οὐ γάρ ἄν ἀμύνω μή τύπτω ὑπό αὐτός . ἀπολύω δέ ὑπό τε ὁ νόμος ὑπό τε ὁ ἄρχω ὁ πληγή , ἐγώ μέν οὐδείς τρόπος φονεύς αὐτός εἰμί , ὁ δέ ἀποθνῄσκω , εἰ μέν ἀτυχία θνῄσκω , ὁ ἑαυτοῦ ἀτυχία κέχρηται—ἠτύχησε γάρ ἄρχω ὁ πληγή δέ ἀβουλία τις , ὁ ἑαυτοῦ ἀβουλία διαφθείρω · οὐ γάρ εὖ φρονέω τύπτω ἐγώ .
antiphon-oratory.tetralogia-3 2.7
ὡς μὲν οὖν οὐ δικαίως κατηγοροῦμαι , ἐπιδέδεικταί μοι · ἐθέλω δὲ τοὺς κατηγοροῦντάς μου πᾶσιν οἷς ἐγκαλοῦσιν ἐνόχους αὐτοὺς ὄντας ἀποδεῖξαι . καθαρῷ μέν μοι τῆς αἰτίας ὄντι φόνον ἐπικαλοῦντες , ἀποστεροῦντες δέ με τοῦ βίου ὃν ὁ θεὸς παρέδωκέ μοι , περὶ τὸν θεὸν ἀσεβοῦσιν · ἀδίκως δὲ θάνατον ἐπιβουλεύοντες τά τε νόμιμα συγχέουσι φονῆς τέ μου γίγνονται · ἀνοσίως δʼ ἀποκτεῖναι ὑμᾶς με πείθοντες καὶ τῆς ὑμετέρας εὐσεβείας † αὐτοὶ φονῆς † εἰσί .
Lemmas: ὡς μέν οὖν οὐ δίκαιος κατηγορέω , ἐπιδείκνυμι ἐγώ · ἐθέλω δέ ὁ κατηγορέω ἐγώ πᾶς ὅς ἐγκαλέω ἔνοχος αὐτός εἰμί ἀποδείκνυμι . καθαρός μέν ἐγώ ὁ αἰτία εἰμί φόνος ἐπικαλέω , ἀποστερέω δέ ἐγώ ὁ βίος ὅς ὁ θεός παραδίδωμι ἐγώ , περί ὁ θεός ἀσεβέω · ἄδικος δέ θάνατος ἐπιβουλεύω ὁ τε νόμιμος συγχέω φονεύς τε ἐγώ γίγνομαι · ἀνόσιος δέ ἀποκτείνω σύ ἐγώ πείθω καί ὁ ὑμέτερος εὐσέβεια † αὐτός φονεύς † εἰμί .
antiphon-oratory.tetralogia-3 2.8
τούτοις μὲν οὖν ὁ θεὸς ἐπιθείη τὴν δίκην · ὑμᾶς δὲ χρὴ τὸ ὑμέτερον σκοποῦντας ἀπολῦσαί με μᾶλλον ἢ καταλαβεῖν βούλεσθαι . ἀδίκως μὲν γὰρ ἀπολυθείς , διὰ τὸ μὴ ὀρθῶς ὑμᾶς διδαχθῆναι ἀποφυγών , τοῦ μὴ διδάξαντος καὶ οὐχ ὑμέτερον τὸν προστρόπαιον τοῦ ἀποθανόντος καταστήσω · μὴ ὀρθῶς δὲ καταληφθεὶς ὑφʼ ὑμῶν , ὑμῖν καὶ οὐ τούτῳ τὸ μήνιμα τῶν ἀλιτηρίων προστρέψομαι .
Lemmas: οὗτος μέν οὖν ὁ θεός ἐπιτίθημι ὁ δίκη · σύ δέ χρή ὁ ὑμέτερος σκοπέω ἀπολύω ἐγώ μάλα ἤ καταλαμβάνω βούλομαι . ἄδικος μέν γάρ ἀπολύω , διά ὁ μή ὀρθός σύ διδάσκω ἀποφεύγω , ὁ μή διδάσκω καί οὐ ὑμέτερος ὁ προστρόπαιος ὁ ἀποθνῄσκω καθίστημι · μή ὀρθός δέ καταλαμβάνω ὑπό σύ , σύ καί οὐ οὗτος ὁ μήνιμα ὁ ἀλιτήριος προστρέπω .
antiphon-oratory.tetralogia-3 2.9
ταῦτʼ οὖν εἰδότες , τουτοισὶ τὸ ἀσέβημα τοῦτο ἀναθέντες , αὐτοί τε καθαροὶ τῆς αἰτίας γένεσθε , ἐμέ τε ὁσίως καὶ δικαίως ἀπολύετε · οὕτω γὰρ ἂν καθαρώτατοι πάντες οἱ πολῖται εἴημεν .
Lemmas: οὗτος οὖν οἶδα , οὗτος ὁ ἀσέβημα οὗτος ἀνατίθημι , αὐτός τε καθαρός ὁ αἰτία γίγνομαι , ἐγώ τε ὅσιος καί δίκαιος ἀπολύω · οὕτως γάρ ἄν καθαρός πᾶς ὁ πολίτης εἰμί .
antiphon-oratory.tetralogia-3 3.1
τοῦτόν τε οὐ θαυμάζω ἀνόσια δράσαντα ὅμοια οἷς εἴργασται λέγειν , ὑμῖν τε συγγιγνώσκω βουλομένοις τὴν ἀκρίβειαν τῶν πραχθέντων μαθεῖν τοιαῦτα ἀνέχεσθαι ἀκούοντας αὐτοῦ , ἃ ἐκβάλλεσθαι ἄξιά ἐστι . τὸν γὰρ ἄνδρα ὁμολογῶν τύπτειν τὰς πληγὰς ἐξ ὧν ἀπέθανεν , αὐτὸς μὲν τοῦ τεθνηκότος οὔ φησι φονεὺς εἶναι , ἡμᾶς δὲ τοὺς τιμωροῦντας αὐτῷ ζῶν τε καὶ βλέπων φονέας αὑτοῦ φησιν εἶναι . θέλω δὲ καὶ τἆλλα παραπλήσια ἀπολογηθέντα τούτοις ἐπιδεῖξαι αὐτόν .
Lemmas: οὗτος τε οὐ θαυμάζω ἀνόσιος δράω ὅμοιος ὅς ἐργάζομαι λέγω , σύ τε συγγιγνώσκω βούλομαι ὁ ἀκρίβεια ὁ πράσσω μανθάνω τοιοῦτος ἀνέχω ἀκούω αὐτός , ὅς ἐκβάλλω ἄξιος εἰμί . ὁ γάρ ἀνήρ ὁμολογέω τύπτω ὁ πληγή ἐκ ὅς ἀποθνῄσκω , αὐτός μέν ὁ θνῄσκω οὐ φημί φονεύς εἰμί , ἐγώ δέ ὁ τιμωρέω αὐτός ζάω τε καί βλέπω φονεύς ἑαυτοῦ φημί εἰμί . ἐθέλω δέ καί ἄλλος παραπλήσιος ἀπολογέομαι οὗτος ἐπιδείκνυμι αὐτός .
antiphon-oratory.tetralogia-3 3.2
εἶπε δὲ πρῶτον μέν , εἰ καὶ ἐκ τῶν πληγῶν ἀπέθανεν ὁ ἀνήρ , ὡς οὐκ ἀπέκτεινεν αὐτόν · τὸν γὰρ ἄρξαντα τῆς πληγῆς , τοῦτον αἴτιον τῶν πραχθέντων γενόμενον καταλαμβάνεσθαι ὑπὸ τοῦ νόμου , ἄρξαι δὲ τὸν ἀποθανόντα . μάθετε δὴ πρῶτον μὲν ὅτι ἄρξαι καὶ παροινεῖν τοὺς νεωτέρους τῶν πρεσβυτέρων εἰκότερόν ἐστι · τοὺς μὲν γὰρ ἥ τε μεγαλοφροσύνη τοῦ γένους ἥ τε ἀκμὴ τῆς ῥώμης ἥ τε ἀπειρία τῆς μέθης ἐπαίρει τῷ θυμῷ χαρίζεσθαι , τοὺς δὲ ἥ τε ἐμπειρία τῶν παροινουμένων ἥ τε ἀσθένεια τοῦ γήρως ἥ τε δύναμις τῶν νέων φοβοῦσα σωφρονίζει .
Lemmas: λέγω δέ πρῶτος μέν , εἰ καί ἐκ ὁ πληγή ἀποθνῄσκω ὁ ἀνήρ , ὡς οὐ ἀποκτείνω αὐτός · ὁ γάρ ἄρχω ὁ πληγή , οὗτος αἴτιος ὁ πράσσω γίγνομαι καταλαμβάνω ὑπό ὁ νόμος , ἄρχω δέ ὁ ἀποθνῄσκω . μανθάνω δή πρῶτος μέν ὅτι ἄρχω καί παροινέω ὁ νέος ὁ πρέσβυς ἔοικα εἰμί · ὁ μέν γάρ ὁ τε μεγαλοφροσύνη ὁ γένος ὁ τε ἀκμή ὁ ῥώμη ὁ τε ἀπειρία ὁ μέθη ἐπαίρω ὁ θυμός χαρίζω , ὁ δέ ὁ τε ἐμπειρία ὁ παροινέω ὁ τε ἀσθένεια ὁ γῆρας ὁ τε δύναμις ὁ νέος φοβέω σωφρονίζω .
antiphon-oratory.tetralogia-3 3.3
ὡς δὲ οὐδὲ τοῖς αὐτοῖς ἀλλὰ τοῖς ἐναντιωτάτοις ἠμύνατο αὐτόν , αὐτὸ τὸ ἔργον σημαίνει . ὁ μὲν γὰρ ἀκμαζούσῃ τῇ ῥώμῃ τῶν χειρῶν χρώμενος ἀπέκτεινεν · ὁ δὲ ἀδυνάτως τὸν κρείσσονα ἀμυνόμενος , οὐδὲ σημεῖον οὐδὲν ὧν ἠμύνατο ὑπολιπών , ἀπέθανεν . εἰ δὲ ταῖς χερσὶν ἀπέκτεινε καὶ οὐ σιδήρῳ , ὅσον αἱ χεῖρες τοῦ σιδήρου οἰκειότεραι τούτῳ εἰσί , τοσούτῳ μᾶλλον φονεύς ἐστιν .
Lemmas: ὡς δέ οὐδέ ὁ αὐτός ἀλλά ὁ ἐναντίος ἀμύνω αὐτός , αὐτός ὁ ἔργον σημαίνω . ὁ μέν γάρ ἀκμάζω ὁ ῥώμη ὁ χείρ χράω ἀποκτείνω · ὁ δέ ἀδύνατος ὁ κρατύς ἀμύνω , οὐδέ σημεῖον οὐδείς ὅς ἀμύνω ὑπολείπω , ἀποθνῄσκω . εἰ δέ ὁ χείρ ἀποκτείνω καί οὐ σίδηρος , ὅσος ὁ χείρ ὁ σίδηρος οἰκεῖος οὗτος εἰμί , τοσοῦτος μάλα φονεύς εἰμί .
antiphon-oratory.tetralogia-3 3.4
ἐτόλμησε δὲ εἰπεῖν ὡς ὁ ἄρξας τῆς πληγῆς καὶ μὴ διαφθείρας μᾶλλον τοῦ ἀποκτείναντος φονεύς ἐστι · τοῦτον γὰρ βουλευτὴν τοῦ θανάτου φησὶ γενέσθαι . ἐγὼ δὲ πολὺ τἀναντία τούτων φημί . εἰ γὰρ αἱ χεῖρες ἃ διανοούμεθα ἑκάστῳ ἡμῶν ὑπουργοῦσιν , ὁ μὲν πατάξας καὶ μὴ ἀποκτείνας τῆς πληγῆς βουλευτὴς ἐγένετο , ὁ δὲ θανασίμως τύπτων τοῦ θανάτου · ἐκ γὰρ ὧν ἐκεῖνος διανοηθεὶς ἔδρασεν , ὁ ἀνὴρ τέθνηκεν . ἔστι δὲ ἡ μὲν ἀτυχία τοῦ πατάξαντος , ἡ δὲ συμφορὰ τοῦ παθόντος . ὁ μὲν γὰρ ἐξ ὧν ἔδρασεν ἐκεῖνος διαφθαρείς , οὐ τῇ ἑαυτοῦ ἁμαρτίᾳ ἀλλὰ τῇ τοῦ πατάξαντος χρησάμενος ἀπέθανεν · ὁ δὲ μείζω ὧν ἤθελε πράξας , τῇ ἑαυτοῦ ἀτυχίᾳ ὃν οὐκ ἤθελεν ἀπέκτεινεν .
Lemmas: τολμάω δέ λέγω ὡς ὁ ἄρχω ὁ πληγή καί μή διαφθείρω μάλα ὁ ἀποκτείνω φονεύς εἰμί · οὗτος γάρ βουλευτής ὁ θάνατος φημί γίγνομαι . ἐγώ δέ πολύς ἐναντίος οὗτος φημί . εἰ γάρ ὁ χείρ ὅς διανοέω ἕκαστος ἐγώ ὑπουργέω , ὁ μέν πατάσσω καί μή ἀποκτείνω ὁ πληγή βουλευτής γίγνομαι , ὁ δέ θανάσιμος τύπτω ὁ θάνατος · ἐκ γάρ ὅς ἐκεῖνος διανοέω δράω , ὁ ἀνήρ θνῄσκω . εἰμί δέ ὁ μέν ἀτυχία ὁ πατάσσω , ὁ δέ συμφορά ὁ πάσχω . ὁ μέν γάρ ἐκ ὅς δράω ἐκεῖνος διαφθείρω , οὐ ὁ ἑαυτοῦ ἁμαρτία ἀλλά ὁ ὁ πατάσσω χράω ἀποθνῄσκω · ὁ δέ μέγας ὅς ἐθέλω πράσσω , ὁ ἑαυτοῦ ἀτυχία ὅς οὐ ἐθέλω ἀποκτείνω .
antiphon-oratory.tetralogia-3 3.5
ὑπὸ δὲ τοῦ ἰατροῦ φάσκων αὐτὸν ἀποθανεῖν , θαυμάζω ὅτι [ οὐχ ] ὑφʼ ἡμῶν τῶν συμβουλευσάντων ἐπιτρεφθῆναί φησιν αὐτὸν διαφθαρῆναι . καὶ γὰρ ἂν εἰ μὴ ἐπετρέψαμεν , ὑπʼ ἀθεραπείας ἂν ἔφη διαφθαρῆναι αὐτόν . εἰ δέ τοι καὶ ὑπὸ τοῦ ἰατροῦ ἀπέθανεν , ὡς οὐκ ἀπέθανεν , ὁ μὲν ἰατρὸς οὐ φονεὺς αὐτοῦ ἐστιν , ὁ γὰρ νόμος ἀπολύει αὐτόν , διὰ δὲ τὰς τούτου πληγὰς ἐπιτρεψάντων ἡμῶν αὐτῷ , πῶς ἂν ἄλλος τις ἢ ὁ βιασάμενος ἡμᾶς χρῆσθαι αὐτῷ φονεὺς εἴη ἄν ;
Lemmas: ὑπό δέ ὁ ἰατρός φάσκω αὐτός ἀποθνῄσκω , θαυμάζω ὅτι [ οὐ ] ὑπό ἐγώ ὁ συμβουλεύω ἐπιτρέπω φημί αὐτός διαφθείρω . καί γάρ ἄν εἰ μή ἐπιτρέπω , ὑπό ἀθεραπεία ἄν φημί διαφθείρω αὐτός . εἰ δέ τοι καί ὑπό ὁ ἰατρός ἀποθνῄσκω , ὡς οὐ ἀποθνῄσκω , ὁ μέν ἰατρός οὐ φονεύς αὐτός εἰμί , ὁ γάρ νόμος ἀπολύω αὐτός , διά δέ ὁ οὗτος πληγή ἐπιτρέπω ἐγώ αὐτός , πῶς ἄν ἄλλος τις ἤ ὁ βιάζω ἐγώ χράω αὐτός φονεύς εἰμί ἄν ;
antiphon-oratory.tetralogia-3 3.6
οὕτω δὲ φανερῶς ἐκ παντὸς τρόπου ἐλεγχόμενος ἀποκτεῖναι τὸν ἄνδρα , εἰς τοῦτο τόλμης καὶ ἀναιδείας ἥκει , ὥστʼ οὐκ ἀρκοῦν αὐτῷ ἐστιν ὑπὲρ τῆς αὑτοῦ ἀσεβείας ἀπολογεῖσθαι , ἀλλὰ καὶ ἡμᾶς , οἳ τὸ τούτου μίασμα ἐπεξερχόμεθα , ἀθέμιστα καὶ ἀνόσια δρᾶν φησι .
Lemmas: οὕτως δέ φανερός ἐκ πᾶς τρόπος ἐλέγχω ἀποκτείνω ὁ ἀνήρ , εἰς οὗτος τόλμα καί ἀναίδεια ἥκω , ὥστε οὐ ἀρκέω αὐτός εἰμί ὑπέρ ὁ ἑαυτοῦ ἀσέβεια ἀπολογέομαι , ἀλλά καί ἐγώ , ὅς ὁ οὗτος μίασμα ἐπεξέρχομαι , ἀθέμιστος καί ἀνόσιος δράω φημί .
antiphon-oratory.tetralogia-3 3.7
τούτῳ μὲν οὖν πρέπει καὶ ταῦτα καὶ ἔτι τούτων δεινότερα λέγειν , τοιαῦτα δεδρακότι · ἡμεῖς δὲ τόν τε θάνατον φανερὸν ἀποδεικνύντες , τήν τε πληγὴν ὁμολογουμένην ἐξ ἧς ἀπέθανε , τόν τε νόμον εἰς τὸν πατάξαντα τὸν φόνον ἀνάγοντα , ἀντὶ τοῦ παθόντος ἐπισκήπτομεν ὑμῖν , τῷ τούτου φόνῳ τὸ μήνιμα τῶν ἀλιτηρίων ἀκεσαμένους πᾶσαν τὴν πόλιν καθαρὰν τοῦ μιάσματος καταστῆσαι .
Lemmas: οὗτος μέν οὖν πρέπω καί οὗτος καί ἔτι οὗτος δεινός λέγω , τοιοῦτος δράω · ἐγώ δέ ὁ τε θάνατος φανερός ἀποδείκνυμι , ὁ τε πληγή ὁμολογέω ἐκ ὅς ἀποθνῄσκω , ὁ τε νόμος εἰς ὁ πατάσσω ὁ φόνος ἀνάγω , ἀντί ὁ πάσχω ἐπισκήπτω σύ , ὁ οὗτος φόνος ὁ μήνιμα ὁ ἀλιτήριος ἀκέομαι πᾶς ὁ πόλις καθαρός ὁ μίασμα καθίστημι .
antiphon-oratory.tetralogia-3 4.1
ὁ μὲν ἀνήρ , καταγνοὺς αὐτὸς αὑτοῦ , ἀλλὰ τὴν σπουδὴν τῶν κατηγόρων φοβηθείς , ὑπαπέστη · ἡμῖν δὲ τοῖς φίλοις ζῶντι ἢ ἀποθανόντι εὐσεβέστερον ἀμύνειν αὐτῷ . ἄριστα μὲν οὖν αὐτὸς ἂν ὑπὲρ αὑτοῦ ἀπελογεῖτο · ἐπεὶ δὲ τάδε ἀκινδυνότερα ἔδοξεν εἶναι , ἡμῖν , οἷς μέγιστον ἂν πένθος γένοιτο στερηθεῖσιν αὐτοῦ , ἀπολογητέον .
Lemmas: ὁ μέν ἀνήρ , καταγιγνώσκω αὐτός ἑαυτοῦ , ἀλλά ὁ σπουδή ὁ κατήγορος φοβέω , ὑπαφίσταμαι · ἐγώ δέ ὁ φίλος ζάω ἤ ἀποθνῄσκω εὐσεβής ἀμύνω αὐτός . ἀγαθός μέν οὖν αὐτός ἄν ὑπέρ ἑαυτοῦ ἀπολογέομαι · ἐπεί δέ ὅδε ἀκίνδυνος δοκέω εἰμί , ἐγώ , ὅς μέγας ἄν πένθος γίγνομαι στερέω αὐτός , ἀπολογέω .
antiphon-oratory.tetralogia-3 4.2
δοκεῖ δέ μοι περὶ τὸν ἄρξαντα τῆς πληγῆς τὸ ἀδίκημα εἶναι . ὁ μὲν οὖν διώκων οὐκ εἰκόσι τεκμηρίοις χρώμενος τοῦτον τὸν ἄρξαντά φησιν εἶναι . εἰ μὲν γὰρ ὥσπερ βλέπειν μὲν τοῖν ὀφθαλμοῖν , ἀκούειν δὲ τοῖς ὠσίν , οὕτω κατὰ φύσιν ἦν ὑβρίζειν μὲν τοὺς νέους , σωφρονεῖν δὲ τοὺς γέροντας , οὐδὲν ἂν τῆς ὑμετέρας κρίσεως ἔδει · αὐτὴ γὰρ ἂν ἡ ἡλικία τῶν νέων κατέκρινε · νῦν δὲ πολλοὶ μὲν νέοι σωφρονοῦντες , πολλοὶ δὲ πρεσβῦται παροινοῦντες , οὐδὲν μᾶλλον τῷ διώκοντι ἢ τῷ φεύγοντι τεκμήριον γίγνονται .
Lemmas: δοκέω δέ ἐγώ περί ὁ ἄρχω ὁ πληγή ὁ ἀδίκημα εἰμί . ὁ μέν οὖν διώκω οὐ εἰκών τεκμήριον χράω οὗτος ὁ ἄρχω φημί εἰμί . εἰ μέν γάρ ὥσπερ βλέπω μέν ὁ ὀφθαλμός , ἀκούω δέ ὁ οὖς , οὕτως κατά φύσις εἰμί ὑβρίζω μέν ὁ νέος , σωφρονέω δέ ὁ γέρων , οὐδείς ἄν ὁ ὑμέτερος κρίσις δέω · αὐτός γάρ ἄν ὁ ἡλικία ὁ νέος κατακρίνω · νῦν δέ πολύς μέν νέος σωφρονέω , πολύς δέ πρεσβύτης παροινέω , οὐδείς μάλα ὁ διώκω ἤ ὁ φεύγω τεκμήριον γίγνομαι .
antiphon-oratory.tetralogia-3 4.3
κοινοῦ δὲ τοῦ τεκμηρίου ἡμῖν ὄντος καὶ τούτῳ , τῷ παντὶ προέχομεν · οἱ γὰρ μάρτυρες τοῦτόν φασιν ἄρξαι τῆς πληγῆς . ἄρξαντος δὲ τούτου , καὶ τῶν ἄλλων ἁπάντων τῶν κατηγορουμένων ἀπολύεται τῆς αἰτίας . εἴπερ γὰρ ὁ πατάξας , διὰ τὴν πληγὴν βιασάμενος ὑμᾶς ἐπιτρεφθῆναι ἰατρῷ , μᾶλλον τοῦ ἀποκτείναντος φονεύς ἐστιν , ὁ ἄρξας τῆς πληγῆς φονεὺς γίγνεται . οὗτος γὰρ ἠνάγκασε τόν τε ἀμυνόμενον ἀντιτύπτειν τόν τε πληγέντα ἐπὶ τὸν ἰατρὸν ἐλθεῖν . ἀνόσια γὰρ ἂν ὁ διωκόμενος πάθοι , εἰ μήτε ἀποκτείνας ὑπὲρ τοῦ ἀποκτείναντος μήτε ἄρξας ὑπὲρ τοῦ ἄρξαντος φονεὺς ἔσται .
Lemmas: κοινός δέ ὁ τεκμήριον ἐγώ εἰμί καί οὗτος , ὁ πᾶς προέχω · ὁ γάρ μάρτυς οὗτος φημί ἄρχω ὁ πληγή . ἄρχω δέ οὗτος , καί ὁ ἄλλος ἅπας ὁ κατηγορέω ἀπολύω ὁ αἰτία . εἴπερ γάρ ὁ πατάσσω , διά ὁ πληγή βιάζω σύ ἐπιτρέπω ἰατρός , μάλα ὁ ἀποκτείνω φονεύς εἰμί , ὁ ἄρχω ὁ πληγή φονεύς γίγνομαι . οὗτος γάρ ἀναγκάζω ὁ τε ἀμύνω ἀντιτύπτω ὁ τε πλήσσω ἐπί ὁ ἰατρός ἔρχομαι . ἀνόσιος γάρ ἄν ὁ διώκω πάσχω , εἰ μήτε ἀποκτείνω ὑπέρ ὁ ἀποκτείνω μήτε ἄρχω ὑπέρ ὁ ἄρχω φονεύς εἰμί .
antiphon-oratory.tetralogia-3 4.4
ἔστι δὲ οὐδὲ ὁ ἐπιβουλεύσας οὐδὲν μᾶλλον ὁ διωκόμενος τοῦ διώκοντος . εἰ γὰρ ὁ μὲν ἄρξας τῆς πληγῆς τύπτειν καὶ μὴ ἀποκτείνειν διενοήθη , ὁ δὲ ἀμυνόμενος ἀποκτεῖναι , οὗτος ἂν ὁ ἐπιβουλεύσας εἴη . νῦν δὲ καὶ ὁ ἀμυνόμενος τύπτειν καὶ οὐκ ἀποκτεῖναι διανοηθεὶς ἥμαρτεν , εἰς ἃ οὐκ ἐβούλετο πατάξας .
Lemmas: εἰμί δέ οὐδέ ὁ ἐπιβουλεύω οὐδείς μάλα ὁ διώκω ὁ διώκω . εἰ γάρ ὁ μέν ἄρχω ὁ πληγή τύπτω καί μή ἀποκτείνω διανοέω , ὁ δέ ἀμύνω ἀποκτείνω , οὗτος ἄν ὁ ἐπιβουλεύω εἰμί . νῦν δέ καί ὁ ἀμύνω τύπτω καί οὐ ἀποκτείνω διανοέω ἁμαρτάνω , εἰς ὅς οὐ βούλομαι πατάσσω .
antiphon-oratory.tetralogia-3 4.5
τῆς μὲν οὖν πληγῆς βουλευτὴς ἐγένετο , τὸν δὲ θάνατον πῶς ἂν ἐπεβούλευσεν , ὅς γε ἀκουσίως ἐπάταξεν ; οἰκεῖον δὲ καὶ τὸ ἁμάρτημα τῷ ἄρξαντι μᾶλλον ἢ τῷ ἀμυνομένῳ ἐστίν . ὁ μὲν γὰρ ἃ ἔπασχεν ἀντιδρᾶν ζητῶν , ὑπʼ ἐκείνου βιαζόμενος ἐξήμαρτεν · ὁ δὲ διὰ τὴν αὑτοῦ ἀκολασίαν πάντα δρῶν καὶ πάσχων , καὶ τῆς ἑαυτοῦ καὶ τῆς ἐκείνου ἁμαρτίας αἴτιος ὢν δίκαιος φονεὺς εἶναί ἐστιν .
Lemmas: ὁ μέν οὖν πληγή βουλευτής γίγνομαι , ὁ δέ θάνατος πῶς ἄν ἐπιβουλεύω , ὅς γε ἀκούσιος πατάσσω ; οἰκεῖος δέ καί ὁ ἁμάρτημα ὁ ἄρχω μάλα ἤ ὁ ἀμύνω εἰμί . ὁ μέν γάρ ὅς πάσχω ἀντιδράω ζητέω , ὑπό ἐκεῖνος βιάζω ἐξαμαρτάνω · ὁ δέ διά ὁ ἑαυτοῦ ἀκολασία πᾶς δράω καί πάσχω , καί ὁ ἑαυτοῦ καί ὁ ἐκεῖνος ἁμαρτία αἴτιος εἰμί δίκαιος φονεύς εἰμί εἰμί .
antiphon-oratory.tetralogia-3 4.6
ὡς δὲ οὐδὲ κρεισσόνως ἀλλὰ πολὺ ὑποδεεστέρως ὧν ἔπασχεν ἠμύνετο , διδάξω . ὁ μὲν ὑβρίζων καὶ παροινῶν πάντʼ ἔδρα καὶ οὐδὲν ἠμύνατο · ὁ δὲ μὴ πάσχειν ἀλλὰ ἀπωθεῖσθαι ζητῶν , ἅ τε ἔπασχεν ἀκουσίως ἔπασχεν , ἅ τʼ ἔδρασε τὰ παθήματα βουλόμενος διαφυγεῖν ἐλασσόνως ἢ κατʼ ἀξίαν τὸν ἄρξαντα ἠμύνετο , καὶ οὐκ ἔδρα .
Lemmas: ὡς δέ οὐδέ κρατύς ἀλλά πολύς ὑποδεής ὅς πάσχω ἀμύνω , διδάσκω . ὁ μέν ὑβρίζω καί παροινέω πᾶς δράω καί οὐδείς ἀμύνω · ὁ δέ μή πάσχω ἀλλά ἀπωθέω ζητέω , ὅς τε πάσχω ἀκούσιος πάσχω , ὅς τε δράω ὁ πάθημα βούλομαι διαφεύγω ἐλαχύς ἤ κατά ἀξία ὁ ἄρχω ἀμύνω , καί οὐ δράω .
antiphon-oratory.tetralogia-3 4.7
εἰ δὲ κρείσσων ὢν τὰς χεῖρας κρεισσόνως ἠμύνετο ἢ ἔπασχεν , οὐδʼ οὕτω δίκαιος ὑφʼ ὑμῶν καταλαμβάνεσθαί ἐστι . τῷ μὲν γὰρ ἄρξαντι πανταχοῦ μεγάλα ἐπιτίμια ἐπίκειται , τῷ δὲ ἀμυνομένῳ οὐδαμοῦ οὐδὲν ἐπιτίμιον γέγραπται .
Lemmas: εἰ δέ κρατύς εἰμί ὁ χείρ κρατύς ἀμύνω ἤ πάσχω , οὐδέ οὕτως δίκαιος ὑπό σύ καταλαμβάνω εἰμί . ὁ μέν γάρ ἄρχω πανταχοῦ μέγας ἐπιτίμιον ἐπίκειμαι , ὁ δέ ἀμύνω οὐδαμοῦ οὐδείς ἐπιτίμιον γράφω .
antiphon-oratory.tetralogia-3 4.8
πρὸς δὲ τὸ μήτε δικαίως μήτε ἀδίκως ἀποκτείνειν ἀποκέκριται · οὐ γὰρ ὑπὸ τῶν πληγῶν ἀλλʼ ὑπὸ τοῦ ἰατροῦ ὁ ἀνὴρ ἀπέθανεν , ὡς οἱ μάρτυρες μαρτυροῦσιν . ἔστι δὲ καὶ ἡ τύχη τοῦ ἄρξαντος καὶ οὐ τοῦ ἀμυνομένου . ὁ μὲν γὰρ ἀκουσίως πάντα δράσας καὶ παθὼν ἀλλοτρίᾳ τύχῃ κέχρηται · ὁ δὲ ἑκουσίως πάντα πράξας , ἐκ τῶν αὑτοῦ ἔργων τὴν τύχην προσαγόμενος , τῇ αὑτοῦ ἀτυχίᾳ ἥμαρτεν .
Lemmas: πρός δέ ὁ μήτε δίκαιος μήτε ἄδικος ἀποκτείνω ἀποκρίνω · οὐ γάρ ὑπό ὁ πληγή ἀλλά ὑπό ὁ ἰατρός ὁ ἀνήρ ἀποθνῄσκω , ὡς ὁ μάρτυς μαρτυρέω . εἰμί δέ καί ὁ τύχη ὁ ἄρχω καί οὐ ὁ ἀμύνω . ὁ μέν γάρ ἀκούσιος πᾶς δράω καί πάσχω ἀλλότριος τύχη χράω · ὁ δέ ἑκούσιος πᾶς πράσσω , ἐκ ὁ ἑαυτοῦ ἔργον ὁ τύχη προσάγω , ὁ ἑαυτοῦ ἀτυχία ἁμαρτάνω .
antiphon-oratory.tetralogia-3 4.9
ὡς μὲν οὖν οὐδενὶ ἔνοχος τῶν κατηγορημένων ὁ διωκόμενός ἐστιν , ἀποδέδεικται . εἰ δέ τις κοινὴν μὲν τὴν πρᾶξιν , κοινὴν δὲ τὴν ἀτυχίαν αὐτῶν ἡγούμενος εἶναι , μηδὲν ἀπολύσιμον μᾶλλον ἢ καταλήψιμον ἐκ τῶν λεγομένων γιγνώσκει αὐτὸν ὄντα , καὶ οὕτως ἀπολύειν μᾶλλον ἢ καταλαμβάνειν δίκαιός ἐστι . τόν τε γὰρ διώκοντα οὐ δίκαιον καταλαμβάνειν , μὴ σαφῶς διδάξαντα ὅτι ἀδικεῖται · τόν τε φεύγοντα ἀνόσιον ἁλῶναι , μὴ φανερῶς ἐλεγχθέντα ἃ ἐπικαλεῖται .
Lemmas: ὡς μέν οὖν οὐδείς ἔνοχος ὁ κατηγορέω ὁ διώκω εἰμί , ἀποδείκνυμι . εἰ δέ τις κοινός μέν ὁ πρᾶξις , κοινός δέ ὁ ἀτυχία αὐτός ἡγέομαι εἰμί , μηδείς ἀπολύσιμος μάλα ἤ καταλήψιμος ἐκ ὁ λέγω γιγνώσκω αὐτός εἰμί , καί οὕτως ἀπολύω μάλα ἤ καταλαμβάνω δίκαιος εἰμί . ὁ τε γάρ διώκω οὐ δίκαιος καταλαμβάνω , μή σαφής διδάσκω ὅτι ἀδικέω · ὁ τε φεύγω ἀνόσιος ἁλίσκομαι , μή φανερός ἐλέγχω ὅς ἐπικαλέω .
antiphon-oratory.tetralogia-3 4.10
οὑτωσὶ δὲ ἐκ παντὸς τρόπου τῶν ἐγκλημάτων ἀπολυομένου τοῦ ἀνδρός , ἡμεῖς ὁσιώτερον ὑμῖν ἐπισκήπτομεν ὑπὲρ αὐτοῦ , μὴ τὸν φονέα ζητοῦντας κολάζειν τὸν καθαρὸν ἀποκτείνειν . ὅ τε γὰρ † ἀποκτείνας τοῦ ἀποθανόντος † οὐδὲν ἧσσον τοῖς αἰτίοις προστρόπαιος ἔσται , οὗτός τε ἀνοσίως διαφθαρεὶς διπλάσιον καθίστησι τὸ μίασμα τῶν ἀλιτηρίων τοῖς ἀποκτείνασιν αὐτόν .
Lemmas: οὕτως δέ ἐκ πᾶς τρόπος ὁ ἔγκλημα ἀπολύω ὁ ἀνήρ , ἐγώ ὅσιος σύ ἐπισκήπτω ὑπέρ αὐτός , μή ὁ φονεύς ζητέω κολάζω ὁ καθαρός ἀποκτείνω . ὁ τε γάρ † ἀποκτείνω ὁ ἀποθνῄσκω † οὐδείς ἥσσων ὁ αἴτιος προστρόπαιος εἰμί , οὗτος τε ἀνόσιος διαφθείρω διπλάσιος καθίστημι ὁ μίασμα ὁ ἀλιτήριος ὁ ἀποκτείνω αὐτός .
antiphon-oratory.tetralogia-3 4.11
ταῦτα οὖν δεδιότες , τὸν μὲν καθαρὸν ὑμέτερον ἡγεῖσθε εἶναι ἀπολύειν τῆς αἰτίας , τὸν δὲ μιαρὸν τῷ χρόνῳ ἀποδόντες φῆναι τοῖς ἔγγιστα τιμωρεῖσθαι ὑπολείπετε · οὕτω γὰρ ἂν δικαιότατα καὶ ὁσιώτατα πράξαιτʼ ἄν .
Lemmas: οὗτος οὖν δείδω , ὁ μέν καθαρός ὑμέτερος ἡγέομαι εἰμί ἀπολύω ὁ αἰτία , ὁ δέ μιαρός ὁ χρόνος ἀποδίδωμι φαίνω ὁ ἐγγύς τιμωρέω ὑπολείπω · οὕτως γάρ ἄν δίκαιος καί ὅσιος πράσσω ἄν .